Bobbi Kristina Brown bisatt lørdag
Én uke etter at Whitney Houstons datter Bobbi Kristina Brown (22) døde, holdes bisettelsen i Saint James United Methodist Church, i Alpharetta, Georgia. ABC News bekreftet tidligere at Bobbi Kristina skal gravlegges ved siden av sin mor og bestefar på Fairview Cemetary i Westfield. Planen er at kisten vil bli fløyet til New Jersey etter dagens avskjedsseremoni. Bilder tatt lørdag ettermiddag viser venner og familie av den avdøde 22-åringen utenfor kirken. Kisten ble båret inn i kirken av fire menn i mørke dresser, fra likbilen, skriver nyhetsbyrået AP. Blant dem som var til stede under den to timer lange bisettelsen var 22-åringens familiemedlemmer, fra både Houston og Brown-familien. Det var også R & B-sangeren Monica og ordføreren i Atlanta, Kasim Reed, melder AP. Bobby Brown etter tapet av datteren: – Jeg er fullstendig nummenDet var 31. januar i år at Bobbi Kristina Brown ble funnet bevisstløs i et badekar sitt hjem. Hun var omgitt av familien da hun døde søndag, etter å ha vært bevisstløs siden januar. Det er ikke kjent hva 22-åringen døde av, men nyhetsbyrået AP meldte tidligere denne uken at Brown skal obduseres. Brown er ikke den eneste kjendisdatteren som har fått en tragisk slutt på livet. Les mer om kjendisbarnas tragedier her (VG + krever innlogging).
Sørgende familie og venner av avdøde Bobbi Kristina var lørdag ettermiddag samlet i metodistkirken Saint James United, i Alpharetta, Georgia.